+-----------------------------------------------------------------------+
| 11. ฐานะการเงินและผลการดำเนินงาน                                        |
+-----------------------------------------------------------------------+

(1) งบการเงิน

  ก. สรุปรายงานการสอบบัญชี

-   ปี 2555
    ผู้สอบบัญชีได้แสดงความเห็นในรายงานการตรวจสอบแบบไม่มีเงื่อนไขและไม่มีข้อสังเกต

-   ปี 2554
    ผู้สอบบัญชีได้แสดงความเห็นในรายงานการตรวจสอบแบบไม่มีเงื่อนไขแต่มีข้อสังเกต -
    การนำมาตรฐานบัญชีใหม่มาถือปฏิบัติ

-   ปี 2553
    ผู้สอบบัญชีได้แสดงความเห็นในรายงานการตรวจสอบแบบไม่มีเงื่อนไขและไม่มีข้อสังเกต

  ข. ตารางสรุปงบการเงินรวม และ งบการเงินเฉพาะของบริษัทฯ

โปรดดูเอกสารแนบ 3

ค. อัตราส่วนทางการเงินที่สำคัญ

โปรดดูเอกสารแนบ 3

คำอธิบาย และ การวิเคราะห์ของฝ่ายจัดการ 

ภาพรวมผลการดำเนินงานของกลุ่มฮานา

รายได้จากการขาย ของกลุ่มบริษัทฮานา ไมโครอิเล็คโทรนิคสเพิ่มขึ้นร้อยละ 6 เมื่อเทียบปีต่อปี
คือเท่ากับ 17.3 พันล้านบาทในปี 2555 เมื่อเทียบกับ 16.3 พันล้านบาทในปี 2554
รายได้จากการขายในรูปสกุลเงินเหรียญสหรัฐเพิ่มขึ้นร้อยละ 4 คือเท่ากับ 556 ล้านเหรีญสหรัฐ
ในปี 2555 เทียบกับ 535 ล้านเหรียญสหรัฐในปี 2554 กำไรจากการดำเนินงานลดลงร้อยละ 24
คือเท่ากับ 35 ล้านเหรีญสหรัฐ ในปี 2555 เทียบกับ 46 ล้านเหรีญสหรัฐ ในปี 2554

การวิเคราะห์ผลการดำเนินงานที่ผ่านมา

การวิเคราะห์รายได้

ปี 2555 รายได้จากการขายของกลุ่มบริษัทฯ เพิ่มขึ้นร้อยละ 6 เท่ากับ 17,232 ล้านบาท
เมื่อเทียบกับ 16,315 ล้านบาทในปี 2554 เนื่องจากตลาดมีความแข็งแกร่งในครึ่งปีแรก
และอ่อนแอลงในครึ่งหลังของปี 2555 ส่วนยอดขายในรูปสกุลเงินเหรียญสหรัฐเพิ่มขึ้นร้อยละ 4 ในปี
2555 เท่ากับ 555 ล้านเหรียญสหรัฐ จาก 535 ล้านเหรียญสหรัฐในปี 2554
ในขณะที่อัตราแลกเปลี่ยนเงินบาทเมื่อเทียบกับเงินเหรียญสหรัฐในปี 2555 อ่อนค่าลงร้อยละ 2
เมื่อเทียบกับปี 2554 คือเท่ากับ 31.03 บาท จาก 30.53 บาทในปี 2554

ยอดขายของหน่วยงานไมโครอิเล็คโทรนิคสปี 2555 เพิ่มขึ้นร้อยละ 14 ในรูปสกุลเงินเหรียญสหรัฐ
(เพิ่มขึ้นร้อยละ 16 ในรูปสกุลเงินบาท) จากปี 2554
โดยผลการดำเนินงานของหน่วยงานที่จังหวัดลำพูนเพิ่มขึ้นร้อยละ 14 (ร้อยละ 15
ในรูปสกุลเงินบาท) และหน่วยงานที่เมืองเจียซิงเพิ่มขึ้นร้อยละ 17 (เพิ่มขึ้นร้อยละ 19
ในรูปสกุลเงินบาท)

ในปี 2555 ยอดขายของหน่วยงานประกอบ IC ลดลงร้อยละ 9 ในรูปเงินสกุลเหรียญสหรัฐ
(ลดลงร้อยละ 7 ในรูปสกุลเงินบาท) โดยในปี 2555 ยอดขายของหน่วยงาน IC
ที่จังหวัดพระนครศรีอยุธยาลดลงร้อยละ 16 ในรูปสกุลเงินเหรียญสหรัฐ (ลดลงร้อยละ 14
ในรูปสกุลเงินบาท) แต่หน่วยงานที่เมืองเจียซิง ประเทศจีนเพิ่มขึ้นร้อยละ 27 (เพิ่มขึ้นร้อยละ 30
ในรูปสกุลเงินบาท) ปี 2555 ยอดขายของหน่วยประกอบผลิตภัณฑ์เฉพาะอย่าง (CPG) ลดลงร้อยละ
71 (ลดลงร้อยละ 71 ในรูปสกุลเงินบาท) เนื่องจากการปิดกิจการของหน่วยงานแห่งนี้ในไตรมาส
1 ปี 2555 ส่วนยอดขายของฮานา ไมโคร ดิสเพลย์ เทคโนโลยี่ (HMT) ลดลงร้อยละ 37
(เพิ่มขึ้นร้อยละ 36 ในรูปสกุลเงินบาท)

สัดส่วนยอดขายแยกตามหน่วยงานการผลิต

+-----------------------------+------------+--------------+------------+
|                             | ปี 2555     | ปี 2554       | ปี 2553     |
+-----------------------------+------------+--------------+------------+
| หน่วยการผลิต PCBA (ประเทศไทย) | 42%        | 38%          | 37%        |
+-----------------------------+------------+--------------+------------+
| หน่วยการผลิต PCBA (ประเทศจีน)  | 25%        | 22%          | 17%        |
+-----------------------------+------------+--------------+------------+
| CPG - (กรุงเทพ)              | 0%         | 2%           | 5%         |
+-----------------------------+------------+--------------+------------+
| หน่วยการผลิต IC (อยุธยา)       | 25%        | 31%          | 35%        |
+-----------------------------+------------+--------------+------------+
| หน่วยการผลิต IC (เจียซิง)       | 7%         | 6%           | 5%         |
+-----------------------------+------------+--------------+------------+
| HMT (สหรัฐอเมริกา)            | 1%         | 2%           | 1%         |
+-----------------------------+------------+--------------+------------+
|                             | 100%       | 100%         | 100%       |
+-----------------------------+------------+--------------+------------+

การวิเคราะห์อัตราส่วนกำไรขั้นต้น ต้นทุนขาย และค่าใช้จ่ายในการขายและบริหาร

อัตราส่วนกำไรขั้นต้นเท่ากับร้อยละ 10 ในปี 2555 ลดลงร้อยละ 3 จากร้อยละ 13 ในปี 2554
เนื่องจากมีการเปลี่ยนแปลงของส่วนประสมของผลิตภัณฑ์ (product mix)
โดยเพิ่มขึ้นในส่วนของผลิตภัณฑ์ PCBA และลดลงในส่วนของผลิตภัณฑ์ IC โดยยอดขายของผลิตภัณฑ์
PCBA มีส่วนประกอบของวัตถุดิบมากกว่าผลิตภัณฑ์ IC
ทั้งนี้ต้นทุนแรงงานเพิ่มขึ้นเนื่องจากค่าแรงขั้นต่ำที่สูงขึ้นในปี 2555 ทำให้อัตราส่วนกำไรลดลง

การวิเคราะห์ผลกำไรจากการดำเนินงาน

กำไรจากการดำเนินงานปี 2555 ลดลงร้อยละ 3 เป็นร้อยละ 6 จากเดิมที่ร้อยละ 9 ในปี 2554
เนื่องจากกำไรที่ลดลง

ค่าใช้จ่ายในการขายและบริหารลดลงร้อยละ 5 (เท่ากับ 55 ล้านบาท) ซึ่งคิดเป็นร้อยละ 5
ของยอดขายในปี 2555 เมื่อเทียบกับร้อยละ 6 ในปี 2554

การวิเคราะห์เงินปันผลจ่าย

บริษัทฯ จ่ายเงินปันผลในอัตรา 1.40 บาทต่อหุ้นในปี 2553 จากผลกำไรของปี 2552
จ่ายเงินปันผลในอัตรา 1.55 บาทต่อหุ้นในปี 2554 จากผลกำไรของปี 2553
และจ่ายเงินปันผลในอัตรา 1.00 บาทต่อหุ้นในปี 2555 จากผลกำไรของปี 2554
ซึ่งคิดเป็นอัตราส่วนเงินปันผลจ่ายต่อกำไรสุทธิก่อนหักรายการยกเว้น เท่ากับร้อยละ 55, ร้อยละ
45 และร้อยละ 48 ตามลำดับ นอกจากนี้บริษัทได้จ่ายเงินปันผลระหว่างกาลในอัตรา 0.50
บาทในไตรมาส 4 ปี 2555

โดยปกติบริษัทฯ
จะทำการประกาศการจ่ายเงินปันผลเมื่อมีการประชุมคณะกรรมการในเดือนกุมภาพันธ์ของปีถัดไป
เพื่อที่จะนำเข้าสู่การขอมติอนุมัติจากที่ประชุมผู้ถือหุ้นสามัญประจำปีในเดือนเมษายน
และจ่ายปันผลในเดือนพฤษภาคม

ฐานะทางการเงิน

กลุ่มบริษัทฯ ไม่มีภาระหนี้ที่ก่อให้เกิดดอกเบี้ย และมีเงินสดและรายการเทียบเท่าเงินสดสำรอง ณ
31 ธันวาคม 2555 เท่ากับ 5.5 พันล้านบาท ลดลงจาก 5.8 พันล้านบาท ณ 31 ธันวาคม 2554

คุณภาพสินทรัพย์

ลูกหนี้การค้า

ลูกค้าของบริษัทฯ และบริษัทย่อยเป็นบริษัทที่มีชื่อเสียงในอุตสาหกรรมการประกอบ IC และ
อิเล็กทรอนิกส์ ทั้งนี้บริษัทฯ
จะทำการตั้งสำรองค่าเผื่อหนี้สงสัยจะสูญสำหรับหนี้ที่ครบกำหนดชำระเกินกว่า 90 วัน
รวมทั้งรายการที่ฝ่ายบริหารเชื่อว่ามีความน่าสงสัยที่จะเกิดหนี้สูญ

ตารางแสดงลูกหนี้การค้าของบริษัทฯ และบริษัทย่อย (พันบาท)

  ------------------------------- ------------- ------------- -------------
  ลูกหนี้การค้า-บริษัทอื่น                2555          2554          2553

  น้อยกว่า 3 เดือน                   2,653,880     2,445,169     2,423,065

  3-6 เดือน                        23,758        20,670        8,957

  6-12 เดือน                       16,349        7,236         2,782

  มากกว่า 12 เดือนขึ้นไป              3,173         5,380         0

  รวมลูกหนี้-บริษัทอื่น                  2,697,160     2,478,455     2,434,803

  หัก:ค่าเผื่อหนี้สงสัยจะสูญ              -6,904        -11,189       -3,240

                                  2,690,256     2,467,266     2,431,564
  ------------------------------- ------------- ------------- -------------

สินค้าคงเหลือ

โดยทั่วไปบริษัทฯและบริษัทย่อยจะทำการผลิตสินค้าตามคำสั่งซื้อของลูกค้า
ส่งผลให้ปริมาณสินค้าคงเหลือส่วนใหญ่ของบริษัทฯ คือ วัตถุดิบ วัสดุสิ้นเปลือง เครื่องมือ และ
สินค้าระหว่างการผลิต และมีสินค้าสำเร็จรูปที่รอการจัดส่งให้แก่ลูกค้าเพียงส่วนน้อย
โดยปกติกลุ่มบริษัทฯ
จะทำการตัดจำหน่ายวัตถุดิบที่ล้าสมัยและตั้งสำรองค่าเผื่อสินค้าล้าสมัยสำหรับสินค้าคงเหลือที่มีอายุยาวนานและการด้อยค่าของสินทรัพย์ถาวรกรณีถ้ามีนัยสำคัญ
ในทุกไตรมาส

ระยะเวลาหมุนเวียนสินค้าคงเหลือเฉลี่ยในปี 2555 เท่ากับ 64 วัน ปี 2554 เท่ากับ 66 วัน
และปี 2553 เท่ากับ 55 วัน

สภาพคล่อง

กลุ่มบริษัทฯ มีเงินสดสำรอง 5.5 พันล้านบาท และไม่มีภาระหนี้สินที่ก่อให้เกิดดอกเบี้ย
ส่งผลให้อัตราส่วนสภาพคล่องมากกว่า 3 เท่าของหนี้สินหมุนเวียน สภาพคล่องในการดำเนินงาน
(ค่าตัดจำหน่าย) ลดลงร้อยละ 11 ในปี 2555
เนื่องจากประสพอุทกภัยของหน่วยงานที่จังหวัดพระนครศรีอยุธยา การแข็งค่าขึ้นของอัตราแลกเปลี่ยน
และค่าจ้างแรงงานและต้นทุนวัตถุดิบที่เพิ่มขึ้นทำให้ค่าตัดจำหน่าย (“EBITDA”) ในปี 2555 เท่ากับ
2.3 พันล้านบาท ปี 2554 เท่ากับ 2.6 พันล้านบาท และ ปี 2553 เท่ากับ 3.6 พันล้านบาท

เงินสดสำรองและเงินลงทุนระยะสั้นในปี 2555 ลดลง 0.3 พันล้านบาท เป็น 5.5 พันล้านบาท
เนื่องจากค่าตัดจำหน่าย (“EBITDA”) 2.3 พันล้านบาท หักด้วยเงินปันผลจ่ายประจำปี 0.8
ล้านบาท เงินปันผลจ่ายระหว่างกาลในไตรมาส 4/2555 0.4 ล้านบาท และรายจ่ายฝ่ายทุน 1.4
พันล้านบาท

เงินสดสำรองในปี 2554 เพิ่มขึ้นจากปี 2553 อีก 0.8 พันล้านบาท เป็น 5.8 พันล้านบาท
หลังจากค่าตัดจำหน่าย (“EBITDA”) 2.6 พันล้านบาท จ่ายเงินปันผลจำนวน 1.2 พันล้านบาท
รายจ่ายฝ่ายทุนเท่ากับ 1.4 พันล้านบาท และ 0.8 พันล้านบาทจากเงินทุนหมุนเวียนที่ลดลง

เงินสดสำรองในปี 2553 ลดลงจากปี 2552 เท่ากับ 1.0 พันล้านบาท หลังจากค่าตัดจำหน่าย
(“EBITDA”) 3.7 พันล้านบาท หักด้วยเงินปันผลจ่ายประจำปีจำนวน 1.1 พันล้านบาท
รายจ่ายฝ่ายทุนเท่ากับ 2.1 พันล้านบาท และ 1.5 พันล้านบาทจากเงินทุนหมุนเวียนที่ลดลง

รายจ่ายฝ่ายทุน

รายจ่ายฝ่ายทุนสุทธิของปี 2555 เท่ากับ 1,372 ล้านบาท ปี 2554 เท่ากับ 1,360 ล้านบาท และ
ปี 2553 เท่ากับ 1,976 ล้านบาท ตามลำดับ รายจ่ายฝ่ายทุนสุทธิของปี 2555
เพิ่มขึ้นเนื่องการซื้อเครื่องจักรใหม่เพื่อทดแทนเครื่องจักรที่เสียหายจากอุทกภัยในหน่วยงานที่จังหวัดพระนครศรีอยุธยา

โดยปกติรายจ่ายฝ่ายทุนจะเป็นรายจ่ายสำหรับการซื้ออุปกรณ์การผลิตเมื่อมีการเพิ่มขึ้นของยอดขาย
โดยเฉพาะหน่วยงานประกอบ IC อย่างไรก็ตามจะล้าหลังประมาณ 3-6
เดือนเนื่องจากต้องทำการสั่งซื้อล่วงหน้า
การขยายโรงงานใหม่จะขึ้นอยู่กับการใช้สอยประโยชน์ของอาคารโรงงานในปัจจุบัน
และระยะเวลาในการก่อสร้างโรงงานใหม่หรือการขยายโรงงานเดิม

แหล่งที่มาของเงินทุน

บริษัทและบริษัทย่อยไม่มีภาระหนี้สินที่ก่อให้เกิดดอกเบี้ย
และมีเงินทุนหมุนเวียนในการดำเนินงานเป็นบวก
แหล่งเงินทุนของกลุ่มฮานาจะมาจากส่วนของผู้ถือหุ้น

ปัจจัยและอิทธิพลที่อาจมีผลต่อการดำเนินงานหรือฐานะการเงินในอนาคต

กลุ่มบริษัทฯ ดำเนินธุรกิจการผลิตชิ้นส่วนอิเล็คทรอนิกส์ โดยรับจ้างทำการผลิตสินค้าจากลูกค้า
และดำเนินการจัดส่งให้ลูกค้า หรือลูกค้าของลูกค้าเอง ดังนั้นผลการดำเนินงานของกิจการ
จึงขึ้นอยู่กับความสามารถในการรักษาฐานลูกค้าเดิมและการแสวงหาลูกค้ารายใหม่ๆ
ซึ่งการเปลี่ยนแปลงของอัตราการเติบโตทางเศรษฐกิจของโลกและยอดขายสินค้าของลูกค้า
จึงมีผลต่ออุปสงค์ในสินค้าและบริการของบริษัทฯ

เนื่องด้วยกลุ่มบริษัท มีรายได้จากการขายในรูปสกุลเงินต่างประเทศ (สกุลเงินเหรียญสหรัฐ)
และมีต้นทุนในรูปสกุลเงินต่างประเทศคิดเป็นร้อยละ 60 ของรายได้จากการขาย
การเปลี่ยนแปลงของอัตราแลกเปลี่ยนเงินบาทต่อเหรียญสหรัฐ และเงินหยวนของจีนต่อเหรียญสหรัฐ
จะมีผลกระทบต่อผลกำไรของกลุ่มบริษัทฯ ประมาณ 170 ล้านบาทต่อไตรมาส สำหรับทุกๆ ร้อยละ
10 ของการเปลี่ยนแปลงอัตราแลกเปลี่ยนของเงินบาทต่อเหรียญสหรัฐ
และเงินหยวนของจีนต่อเหรียญสหรัฐ ซึ่งก็คือ (1-0.60) X ยอดขาย X 10%

กลุ่มบริษัทฯ ที่ประเทศไทย งบดุลจะมีความเสี่ยงของสินทรัพย์สุทธิที่มูลค่าประมาณ 80
ล้านเหรียญสหรัฐ ซึ่งได้มีการทำสัญญาซื้อขายเงินตราต่างประเทศล่วงหน้าจำนวน 80
ล้านเหรียญสหรัฐเพื่อป้องกันความเสี่ยงจากอัตราแลกเปลี่ยนดังกล่าว โดยจะทำการต่อสัญญาทุกๆ
3 - 6 เดือน

ในขณะที่มูลค่าทางบัญชีของบริษัทย่อยในต่างประเทศถูกบันทึกในรูปสกุลเงินต่างประเทศ
ผลกระทบของการเปลี่ยนแปลงอัตราแลกเปลี่ยนจะปรากฏใน
“รายการผลต่างจากการแปลงค่างบการเงิน” ในส่วนของผู้ถือหุ้นในบัญชีงบดุล
ซึ่งไม่มีผลกระทบต่อเงินสดจากการเปลี่ยนแปลงดังกล่าว

สำหรับบริษัทฮานา ที่เป็นกลุ่มบริษัทที่ส่งออก
การเคลื่อนไหวของอัตราแลกเปลี่ยนมีผลต่อการเปลี่ยนแปลงของรายได้
เนื่องจากมีผลกระทบต่อกำไรจากการดำเนินงาน และการปรับปรุงมูลค่าของสินค้าคงคลัง
(ซึ่งฝ่ายจัดการจะรายงานแต่ละไตรมาส เมื่อมีผลกระทบที่เป็นสาระสำคัญต่อผลกำไร)
และกำไรขั้นต้น

อัตราแลกเปลี่ยนเงินตราต่างประเทศ

อัตราแลกเปลี่ยนเงินสกุลบาทต่อเหรียญสหรัฐสะท้อนถึงทิศทางเศรษฐกิจของตลาดเกิดใหม่และความต้องการของสินค้าระหว่างงวด
อัตราแลกเปลี่ยนโดยเฉลี่ยสำหรับปี 2555 เท่ากับ 31.03 บาทต่อเหรียญสหรัฐ ซึ่งอ่อนค่าลงร้อยละ
2 จากปี 2554 ที่เท่ากับ 30.53 บาทต่อเหรียญสหรัฐ ซึ่งปี 2554 เงินบาทแข็งค่ากว่าปี 2553
ร้อยละ 4 ที่ 31.73 บาทต่อเหรียญสหรัฐ

รายการยกเว้น

บริษัทฮานา เซมิคอนดักเตอร์ (อยุธยา) จำกัด ซึ่งเป็นบริษัทย่อยที่บริษัทฯ ถือหุ้นร้อยละ 100
มีโรงงานตั้งอยู่ที่นิคมอุตสาหกรรมไฮเทค จังหวัดพระนครศรีอยุธยา
ได้ประสพกับอุทกภัยช่วงต้นเดือนตุลาคม ปี 2554
ซึ่งเป็นผลมาจากอุทกภัยครั้งใหญ่ในประเทศไทยที่เกิดขึ้นระหว่างไตรมาส 4 ปี 2554

โรงงาน เครื่องจักรอุปกรณ์ และธุรกิจของบริษัทย่อยได้รับความเสียหายอย่างมาก
ประมาณการมูลค่าความเสียหาย 40 ล้านเหรียญสหรัฐ จากความเสียหายของทรัพย์สิน
และความเสียหายจากการหยุดชะงักทางธุรกิจอย่างมีนัยสำคัญ ในงบการเงินประจำปี 2554
บริษัทย่อยได้ตั้งสำรองเต็มจำนวนสำหรับมูลค่าตามบัญชีของทรัพย์สินที่เสียหายที่จะมีการซื้อใหม่มาทดแทน

บริษัทย่อยมีการบันทึกค่าใช้จ่ายของการซ่อมแซมที่เกิดขึ้นระหว่างไตรมาส 4 ในปี 2554 และปี
2555 การซ่อมแซมได้เสร็จสิ้นในปี 2555

บริษัทย่อยกำลังอยู่ในกระบวนการเรียกร้องค่าสินไหมทดแทนจากกรมธรรม์ความเสียหายของทรัพย์สินและการหยุดชะงักทางธุรกิจที่เกิดขึ้นจากอุทกภัยที่โรงงานในจังหวัดพระนครศรีอยุธยา
ในปี 2554
ได้บันทึกเป็นรายได้จากค่าชดเชยความเสียหายบางส่วนที่ได้รับจากบริษัทประกันภัยจำนวน 300
ล้านบาทจากการเคลมประกันกรมธรรม์ความเสียหายของทรัพย์สิน รายการยกเว้นสุทธิขั้นต้น เท่ากับ
400 ล้านบาทเป็นค่าชดเชยความเสียหายบางส่วนจากการหยุดชะงักของธุรกิจ
หักด้วยการตั้งสำรองวัตถุดิบที่เสียหายเนื่องจากอุทกภัยเท่ากับ 163 ล้านบาท

ไม่มีรายการยกเว้นในปี 2553

ภาวะอุตสาหกรรมและการแข่งขัน

ในปี 2555
ตลาดมีความแข็งแกร่งในช่วงครึ่งปีแรกและอ่อนแอในช่วงครึ่งปีหลังเนื่องจากถึงช่วงเวลาที่วัฏจักรช่วงที่อ่อนแอของเซมิคอนดักเตอร์
ขณะที่ยอดขายในรูปของเงินเหรียญสหรัฐเพิ่มขึ้นเล็กน้อยในปี 2555 จากปี 2554 และ ปี 2553
แม้จะเกิดอุทกภัยหน่วยการผลิตที่จังหวัดพระนครศรีอยุธยาในไตรมาส 4/2554
การแข็งค่าของเงินบาท และเงินหยวนของจีนต่อเงินเหรียญสหรัฐ
ต้นทุนวัตถุดิบและค่าจ้างที่สูงขึ้นมีผลกระทบต่อกำไรของกลุ่มบริษัท

บริษัทฯ
ยังคงรักษากลยุทธทางการตลาดโดยเสนอผลิตภัณฑ์ที่มีคุณภาพตามความต้องการของลูกค้าในราคาที่แข่งขันได้
ซึ่งฝ่ายบริหารมั่นใจว่าบริษัทฯ มีโครงสร้างต้นทุนที่เท่ากับหรือต่ำกว่าคู่แข่งขันส่วนใหญ่

นโยบายการลงทุน

บริษัทฯ มีอำนาจในการจัดการควบคุมดูแลบริษัทย่อยแต่ละแห่ง
ฝ่ายปฏิบัติการของบริษัทย่อยจะอยู่ภายใต้การดูแลของผู้จัดการโรงงานทั่วไป
ซึ่งจะรายงานผลการดำเนินงานต่อหัวหน้าฝ่ายบริหารของบริษัทฯ
รายจ่ายฝ่ายทุนและการบริหารจัดการทางการเงินจะถูกควบคุมดูแลโดยฝ่ายบริหารของบริษัทฯ
ซึ่งจะมีการพิจารณาโดยคณะกรรมการบริษัทฯ

แผนการในอนาคต

บริษัทฯ กำลังลงทุนเช่าที่ดินระยะเวลา 50 ปี ที่จังหวัดเกาะกง ประเทศกัมพูชา
เพื่อสำหรับการขยายหน่วยงานการผลิตในอนาคต โดยคาดว่ามูลค่าการเช่าที่ดินจำนวน 3.48
ล้านเหรียญสหรัฐ บริษัทมีโครงการสร้างหน่วยการผลิตพื้นที่ 28,000 ตารางเมตร ณ ที่ดินประมาณ
12 ล้านเหรียญสหรัฐ

บริษัทกำลังก่อสร้างหน่วยงานใหม่พื้นที่ 26,000 ตารางเมตร ณ
ที่ดินที่บริษัทได้ซื้อไว้ในนิคมอุตสาหกรรมสหพัฒน์ จังหวัดลำพูน ในราคาประมาณ 710 ล้านบาท

นอกจากนี้ บริษัทได้ซื้อที่ดินจำนวน 5 ไร่ใกล้กับสำนักงานใหญ่ในปัจจุบันที่เขตหลักสี่ กรุงเทพ
และกำลังสร้างอาคารสำนักงานมีพื้นที่ประมาณ 4,000
ตารางเมตรซึ่งบริษัทจะใช้เป็นสำนักงานใหญ่ของบริษัทแห่งใหม่ในไตรมาสสุดท้ายในปี 2556
ส่วนอาคารและสำนักงานในปัจจุบันเป็นที่เช่าซึ่งจะหมดสัญญาลงในเดือนกุมภาพันธ์ 2557

ค่าตอบแทนของผู้สอบบัญชี

ค่าตอบแทนจากการสอบบัญชีปี 2555

+-------------------------------+-------------------+-----------------+
| ชื่อบริษัทผู้จ่าย                    | ชื่อผู้สอบบัญชี         | ค่าสอบบัญชี        |
+-------------------------------+-------------------+-----------------+
| บริษัท ฮานา ไมโครอิเล็คโทรนิคส     |   กมลทิพย์          | 2,060,000 บาท   |
| จำกัด (มหาชน)                  |   เลิศวิทย์วรเทพ     |                 |
+-------------------------------+-------------------+-----------------+
| บริษัท ฮานา เซมิคอนดักเตอร์        | กมลทิพย์            | 1,020,000 บาท   |
| (อยุธยา) จำกัด                  | เลิศวิทย์วรเทพ       |                 |
+-------------------------------+-------------------+-----------------+
| บริษัท ฮานา เซมิคอนดักเตอร์        | กมลทิพย์            | 360,000 บาท     |
| (กรุงเทพ) จำกัด                 | เลิศวิทย์วรเทพ       |                 |
+-------------------------------+-------------------+-----------------+
| รวมค่าตอบแทนจากการสอบบัญชี       |                   | 3,440,000 บาท   |
+-------------------------------+-------------------+-----------------+

ค่าบริการอื่น

  ---------------------------- ------------------------------------------------------------------- ----------- ----------------------- ---------------------
  ชื่อบริษัทผู้จ่าย                   ประเภทของงานบริการอื่น                                                 ชื่อผู้สอบบัญชี   ค่าตอบแทนของงานบริการอื่น   

                                                                                                               ส่วนที่จ่ายไปในระหว่างปีบัญชี   ส่วนที่จะต้องจ่ายในอนาคต

  บริษัท ฮานา ไมโครอิเล็คโทรนิคส    การตรวจสอบเพื่อวัตถุประสงค์เฉพาะการตรวจสอบการปฏิบัติตามเงื่อนไขของบัตรส่งเสริม   บริษัท        360,000 บาท             -
  จำกัด (มหาชน)                                                                                     สำนักงาน                             
                                                                                                   เอินส์ท แอนด์                          
                                                                                                   ยัง จำกัด                             

  บริษัท ฮานา เซมิคอนดักเตอร์       การตรวจสอบเพื่อวัตถุประสงค์เฉพาะการตรวจสอบการปฏิบัติตามเงื่อนไขของบัตรส่งเสริม   บริษัท        360,000 บาท             -
  (อยุธยา) จำกัด                                                                                     สำนักงาน                             
                                                                                                   เอินส์ท แอนด์                          
                                                                                                   ยัง จำกัด                             

  บริษัท ฮานา เซมิคอนดักเตอร์       การตรวจสอบเพื่อวัตถุประสงค์เฉพาะการตรวจสอบการปฏิบัติตามเงื่อนไขของบัตรส่งเสริม   บริษัท        -                       -
  (กรุงเทพ) จำกัด                                                                                    สำนักงาน                             
                                                                                                   เอินส์ท แอนด์                          
                                                                                                   ยัง จำกัด                             

  รวมค่าตอบแทนสำหรับงานบริการอื่น                                                                                   720,000 บาท             -
  ---------------------------- ------------------------------------------------------------------- ----------- ----------------------- ---------------------